Source: https://bicykel-kosice.webnode.sk/news/lazar/
Timestamp: 2018-06-19 13:53:45+00:00
Document Index: 13041213

Matched Legal Cases: ['§ 31', '§ 27', '§ 6', '§6', '§ 2', '§2', '§2']

LAZÁR NEKECÁ ! (?) :: Bicykel - Košice : CYKLISTA VŠEDNÉHO DŇA
Úvodná stránka > LAZÁR NEKECÁ ! (?)
LAZÁR NEKECÁ ! (?)
Ako nepokrytec Lazár cyklistov poohováral
a aj cyklistom na Námestí dopravu "poriešil"
Keď "cyklisti dušou a telom" tárajú o pokrytectve iných.
(L.Lazár na Mestskom zastupiteľstve 19.09.2011): "...Mesto prijalo riešenie, a ja vám garantujem, že v okolí Auparku budú cyklistické chodníky. Investor už dostal úlohu, myslím, že na to má ešte dva týždne. Má nám predložiť spôsob, akým tam zabezpečíme priechodnosť.... .... Čiže - mesto nájde riešenie, v rámci tých možností. Investor už dostal požiadavku, čakáme od neho riešenie do dvoch týždňov a verte tomu, že napriek tomu, že to nikto nepožadoval vtedy, respektíve nebolo to v stavebnom povolení. Lebo viete dobre, natoľko ste vsetci odborníci - to stavebné povolenie je preňho záväzné. On to musí dodržať, a pokiaľ to v tom stavebnom povolení nie je, my mu nevieme zabrániť v kolaudácii . Pokiaľ to tam je a on to neurobil tak sa to samozrejme neskolauduje. Aj napriek tomu, že sa to neudialo tie chodníky tam budú dobudované tak, ako budú dobudované v rámci celého mesta."
TO TREBA POČUŤ: AKO LAZÁR NEKECÁ .mp3
Keď "cyklisti dušou a telom" tárajú o pokrytectve iných:
"V čase, keď sa mohli vyjadriť" sme sa nevyjadrili - nik sa nás na názor nepýtal a nemali sme dôvod pochybovať o tom, že projekt bude v súlade s platným regulačným plánom Námestia osloboditeľov.
Základný dokument, ktorým sa musí riadiť akákoľvek stavebná činnosť na Námestí osloboditeľov:
Všeobecne záväzné nariadenie č.57: (sledujte žltú)
O záväznej časti regulačného plánu Námestie osloboditeľov - Košice
príloha č.1b doplnku VZN č.57/2001 - str.1
Regulačného plánu Námestie osloboditeľov Košice
Regulatívy územného rozvoja
B. ČASŤ DRUHÁ - ZÁVÄZNÉ REGULATÍVY
5./ Dopravné regulatívy
5.1./ Komunikácie
Realizovať úsek východo-západnej mestskej komunikácie námestia v úseku:
križovatka Jantárová, Palackého, Protifašistických bojovníkov južným okrajom Nám. osloboditeľov a napojením do Štúrovej ulice. Túto komunikáciu funkčnej triedy B-2 prebudovať v kategórii MS - 20,5/60 so stredným deliacim pásom š = 4,5 m.
Úsek východo-západnej mestskej komunikácie Nám. osloboditeľov v úseku: križovatka Jantárová, Palackého, Protifašistických bojovníkov južným okrajom Námestia osloboditeľov realizovať za týchto podmienok:
- v I.etape výstavby bude realizované bezkolízne, optimálne riešenie dopravy v úsekoch Námestie osloboditeľov a ulíc Južná trieda, Štúrova, Palackého, Protifašistických bojocvníkov a Jantárová
- menovaná komunikácia vymedzuje koridor pre výhľadové zapustenie pod úroveň terénu tak, aby minimálna úroveň spodnej komunikácie v bode kríženia s traťou električky pri požadovanej podjazdnej výške H = 5,20 m bola na úrovni 198,0 m n.m.
- mimoúrovňové vjazdy z východo-zápanej mestskej komunikácie do podzemného parkoviska v centrálnej časti námestia navrhnúť tak, aby sa umožnilo zapustenie komunikácie s peším premostením v úseku vyznačenom vo výkrse č.1
(4. odsek sa vypúšťa)
5.2./ Statická doprava
Parkovanie a odstavné plochy automobilovej dopravy riešiť nasledovne:
- realizovať parkovaciu garáž pod polyfunkčným objektom v centrálnej časti priestoru námestia a pod pešou plochou námestia vo 2, resp. 3 podzemných úrovniach. Z toho minimálne 1 podzemné podlažie musí byť pre verejné parkovanie. Vjazdy motorových vozidiel riešiť z južnej strany tak, aby sa nezamedzilo výhľadové zapustenie zbernej komunikácie
príloha č.1b doplnku VZN č.57/2001 – str.4
(2.odsek sa vypúšťa)
5.3./ Mestská hromadná doprava
Koľajovú mestskú hromadnú dopravu - električku ponechať v jestvujúcej trase na severnom okraji námestia. Dopravný uzol kríženia električkových tratí pri hoteli Slovan včítane zaústenia Južnej triedy prebudovať podľa návrhu regulačného plánu. V úseku hotel Slovan - hotel Centrum vybudovať tretiu predraďovaciu koľaj.
Zastávky mestskej hromadnej dopravy prebudovať nasledovne:
- pre zastávky autobusovej a trolejbusovej dopravy na trase východ – západ navrhnúť a realizovať niku v dĺžke min. 60m pre každý smer.
5.4./ Pešia a cvklistická doprava
Umožniť pešie prepojenie objektu v centrálnej časti priestoru Námestia osloboditeľov s priestorom južne od východo – západnej zbernej komunikácie pešími nadchodmi
Cyklistické trasy realizovať v pešej zóne po severnej strane námestia s prepojením na Hlavnú ulicu, Štúrovu ulicu, ulicu pri plavárni a Južnú triedu.
6./ Regulatívy technickej infraštruktúry
Podmienkou úspešného dobudovania a ďalšej výstavby na Námestí osloboditeľov je prestavba a rekonštrukcia jestvujúcej nadradenej technickej infraštruktúry.
Pri prestavbe je potrebné:
a) Rešpektovať koridory jestvujúcej a navrhovanej nadradenej technickej infraštruktúry v severnej a východnej časti námestia. Na severnej strane námestia sa pripúšťa vytvorenie koridoru nadradenej technickej infraštruktúry formou kolektoru v rámci polyfunkčného objektu
(odsek d) sa vypúšťa)
Tu je jeho zmena:
z V. (mimoriadneho) rokovania Mestského zastupiteľstva v Košiciach, zo dňa
29. mája 2007 číslo: 149
Zmeny a doplnky Regulačného plánu Námestie osloboditeľov Košice
v lokalite Slovan
podľa § 31 stavebného zákona a podľa príslušných ustanovení Štatútu mesta Košice
1. Zmeny a doplnky Regulačného plánu Námestie osloboditeľov Košice v lokalite Slovan v zmysle grafických príloh dokumentácie a zmenu písomných regulatívov v zmysle textovej časti dokumentácie.
2. Doplnok ku Všeobecne záväznému nariadeniu mesta Košice č. 57/2001, ktorým sa
vyhlasuje záväzná časť Regulačného plánu Námestie osloboditeľov Košice.
B. berie n a vedomie
stanovisko nadriadeného orgánu územného plánovania.
zabezpečiť uloženie zmien a doplnkov Regulačného plánu Námestie osloboditeľov Košice na Útvare hlavného architekta mesta Košice, na Miestnom úrade Mestskej časti Košice – Staré mesto, na Magistráte mesta Košice – stavebnom úrade, pracovisku Staré mesto a na Krajskom stavebnom úrade v Košiciach.
Podpísal dňa : 31.5.2007
Za správnosť : RNDr. Milan Sabol
Ing. Silvia Nagyová
Zapisovateľka : Mária Lapšanská
Mestské zastupiteľstvo v Košiciach uznesením č. 149
prijatým na svojom V. (mimoriadnom) rokovaní dňa 29.mája 2007 v súlade s § 27 ods. 3 zákona č. 50/1976 Zb. v znení neskorších predpisov a § 6 zákona č. 369/1990 Zb. v znení neskorších predpisov a §6 ods.2 písm. a) Štatútu mesta Košice ustanovuje :
Všeobecne záväzné nariadenie mesta Košice č. 57/2001, ktorým sa vyhlasuje záväzná časť Regulačného plánu Námestie osloboditeľov - Košice, schválené Mestským zastupiteľstvom v Košiciach uznesením č. 586 dňa 22. februára 2001, v znení zmien a doplnkov schválených uznesením MZ č. 139 zo dňa 26.6.2003 a uznesením MZ č. 1205 zo dňa 26.10.2006 sa mení a dopĺňa nasledovne :
1. V § 2 písmeno (a) sa text dopĺňa nasledovne: "a Zmeny a doplnky regulatívov územného rozvoja Regulačného plánu Námestie osloboditeľov - Košice, lokalita Slovan, a výkresu č. 11/2, ktoré sú nedeliteľnou súčasťou tohoto nariadenia a tvoria prílohy č. 1c, 7c tohoto nariadenia."
2. V §2 písmeno (b) sa text dopĺňa nasledovne: "a výkresu č.1/2 (komplexný návrh) Zmien a doplnkov Regulačného plánu Námestie Osloboditeľov - Košice, lokalita Slovan, ktorý je nedeliteľnou súčasťou tohoto nariadenia a tvorí prílohu č. 2c tohoto nariadenia.
3. V §2 písmeno (c) sa text dopĺňa nasledovne: "a výkresu č.2/2 (návrh dopravy – I.etapa), 6/2 (návrh dopravy – II.etapa) Zmien a doplnkov Regulačného plánu Námestie Osloboditeľov - Košice, lokalita Slovan, ktoré sú nedeliteľnou súčasťou tohoto nariadenia a tvoria prílohy č. 3c, 6c tohoto nariadenia.
Zverejnené: 7.6.2007
Účinné: 22.6.2007
VÝKRES 11/2
VIDÍTE CYKLOCHODNÍK (MODRÉ KRÚŽKY) ?
KTO VIDIEŤ MAL - NEVIDEL.
A KTO SI TO MAL POZRIEŤ - TÁRA...
všetky podklady nájdete na stránke
https://www.kosice.sk/vzn.asp?id=23